FI Euroopan unionin virallinen lehti C 307/11

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2008/C 307/11)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

YHTEENVETO

ASETUS (EY) N:o 510/2006

”MAINE-ANJOU”

EY-nro: FR/PDO/0379/17.09.2004

SAN ( X ) SMM ( )

Tässä yhteenvedossa on esitetty eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Institut National de l'Origine et de la Qualité Osoite: 51, rue d'Anjou F-75008 Paris Puhelin: (33-1) 538 980 00 Faksi: (33-1) 422 557 97 Sähköposti: info@inao.gouv.fr

2. Ryhmittymä:

Nimi: Syndicat de défense de la viande «Maine-Anjou» Osoite: 36, avenue de Razilly BP 339 F-53203 Château Gontier Cedex Puhelin: (33-2) 430 722 94 Faksi: (33-2) 430 780 48 Sähköposti: upra-maine-anjou@unimedia.fr Kokoonpano: Tuottaja/jalostaja ( X ) Muu ( X )

3. Tuotelaji:

Luokka 1.1 — Tuore liha (ja muut eläimenosat)

4. Eritelmä:

(yhteenveto asetuksen (EY) N:o 510/2006 4 artiklan 2 kohdan edellytyksistä)

4.1 Nimi:

”Maine-Anjou”

4.2 Kuvaus:

Jäähdytetty naudanliha, lukuun ottamatta sulatettuna jäähdytettyä lihaa, joka on peräisin alle kymmenen vuoden ikäisistä vähintään kerran poikineista naaraspuolisista eläimistä tai yli 30 kuukauden ikäisistä kuohituista urospuolisista eläimistä.

Naaraspuolisten nautojen ruhon paino on vähintään 380 kilogrammaa ja urospuolisten vähintään 400 kilogrammaa.

Ruhoilla on oltava seuraavat ominaisuudet:

— lihakkuusluokka E, U, R tai O EUROP-taulukossa,

— rasvaisuusluokka 3 tai 4 EUROP-taulukossa.

Ruhoille on ominaista kevyt lihasrakenne ja huomattavan korkea paino.

Liha on kauniisti marmoroitua ja sisältää riittävästi lihaskudoksen sisäistä rasvaa, väriltään yhtenäisesti voimakkaan punaista, hieman oranssiin vivahtavaa, leikattaessa erittäin pehmeää, suussa sulavan mehukasta ja jälkimaultaan viipyvää.

4.3 Maantieteellinen alue:

Maantieteellinen alue, jolla eläimet syntyvät ja jolla ne kasvatetaan ja teurastetaan, ulottuu seuraavien kuntien alueelle Ille-et-Vilainen, Loire-Atlantiquen, Maine-et-Loiren, Mayennen, Sarthen, Deux-Sèvres'in, Vendéen ja Ornen departementeissa.

Ille-et-Vilaine:

Chelun, Coësmes, Eancé, Grand-Fougeray, Liffré (osa AL, lohkot 6, 8, 12–14, 35, 268, 269, 272 à 274, 408–411, 435, 438, 440–442, 475–480, 501, 502 ja 597–604), Martigné-Ferchaud, Pertre (Le), Thourie, Vitré (osa K, lohkot 1, 2, 9 ja 70 sekä osa AW, lohkot 81–86, 154–156, 268, 295 ja 296).

Loire-Atlantique:

Abbaretz, Ancenis, Anetz, Belligné, Boissière-du-Doré (La), Bonnoeuvre, Boussay, Cellier (Le), Chapelle-Glain (La), Chapelle-Saint-Sauveur (La), Châteaubriant, Couffé, Derval, Erbray, Fercé, Fresne-sur-Loire (Le), Gétigné, Grand-Auverne, Issé, Jans, Joué-sur-Erdre, Juigné-des-Moutiers, Landreau (Le), Ligné, Louisfert, Lusanger, Maumusson, Meilleraye-de-Bretagne (La), Mésanger, Moisdon-la-Rivière, Montrelais, Mouais, Mouzeil, Noyal-sur-Brutz, Nozay, Oudon, Pannecé, Petit-Auverné, Pin (Le), Pouillé-les-Côteaux, Puceul, Regrippière (La), Remaudière (La), Riaillé, Roche-Blanche (La), Rouge, Rouxière (La), Ruffigné, Saint-Aubin-des-Châteaux, Saint-Géréon, Saint-Herblon, Saint-Julien-de-Vouvantes, Saint-Mars-la-Jaille, Saint-Sulpice-des-Landes, Saint-Vincent-des-Landes, Sion-les-Mines, Soudan, Soulvache, Teillé, Touches (Les), Trans-sur-Erdre, Treffieux, Vallet, Varades, Villepot, Vritz.

Maine-et-Loire:

Andard, Andigné, Andrezé, Angers, Angrie, Armaillé, Aviré, Aubigné-sur-Layon, Avrillé, Baracé, Beaucouzé, Beaulieu-sur-Layon, Beaupréau, Beausse, Bécon-les-Granits, Bégrolles-en-Mauges, Béhuard, Bohalle (La), Boissière-sur-Evre (La), Botz-en-Mauges, Bouchemaine, Bouillé-Ménard, Bourg-d'Iré (Le), Bourg-l'Evêque, Bourgneuf-en-Mauges, Bouzillé, Brain-sur-l'Authion, Brain-sur-Longuenée, Briollay, Brissarthe, Candé, Cantenay-Epinard, Carbay, Cernusson, Cerqueux (Les), Cerqueux-sous-Passavant (Les), Challain-la-Potherie, Chalonnes-sur-Loire, Chambellay, Champigné, Champ-sur-Layon (Le), Champteussé-sur-Baconne, Champtocé-sur-Loire, Champtoceaux, Chanteloup-les-Bois, Chanzeaux, Chapelle-du-Genêt (La), Chapelle-Hullin (La), Chapelle-Rousselin (La), Chapelle-Saint-Florent (La), Chapelle-Saint-Laud (La), Chapelle-sur-Oudon (La), Châteauneuf-sur-Sarthe, Châtelais, Chaudefonds-sur-Layon, Chaudron-en-Mauges, Chaussaire (La), Chavagnes, Chazé-Henry, Chazé-sur-Argos, Cheffes, Chemillé, Chemiré-sur-Sarthe, Chenillé-Changé, Cherré, Cholet, Clefs, Cléré-sur-Layon, Combrée, Concourson-sur-Layon, Contigné, Cornuaille (La), Coron, Corzé, Cossé-d'Anjou, Daguenière (La), Daumeray, Denée, Doué-La-Fontaine, Drain, Durtal, Ecouflant, Ecuillé, Etriché, Faye-d'Anjou, Faveraye-Machelles, Feneu, Ferrière-de-Flée (La), Fief-Sauvin (Le), Fosse-de-Tigné, Freigné, Fuilet (Le), Gené, Gesté, Grez-Neuville, Grugé-l'Hopital, Hôtellerie-de-Flée (L'), Huillé, Ingrandes, Jaille-Yvon (La), Jallais, Jubaudière (La), Juigné-sur-Loire, Jumellière (La), Juvardeil, Landemont, Lézigné, Lion-d'Angers (Le), Liré, Loiré, Longeron (Le), Louroux-Béconnais (Le), Louvaines, Marans, Marcé, Marigné, Marillais (Le), Martigné-Briand, Maulévrier, May-sur-Evre (Le), Mazières-en-Mauges, Meignanne (La), Melay, Membrolle-sur-Longuenée (La), Mesnil-en-Vallée (Le), Miré, Montfaucon, Montguillon, Montigné-sur-Moine, Montilliers, Montjean-sur-Loire, Montreuil-Juigné, Montreuil-sur-Loir, Montreuil-sur-Maine, Montrevault, Morannes, Mozé-sur-Louet, Mûrs-Erigné, Neuvy-en-Mauges, Noëllet, Noyant-la-Gravoyère, Nuaillé, Nueil-sur-Layon, Nyoiseau, Passavant-sur-Layon, Pellouailles-les-Vignes, Pin-en-Mauges (Le), Plaine (La), Plessis-Grammoire (Le), Plessis-Macé (Le), Poitevinière (La), Pommeraye (La), Ponts-de-Cé (Les), Possonnière (La), Pouancé, Pouëze (La), Prévière (La), Pruillé, Puiset-Doré (Le), Querré, Rablay-sur-Layon, Renaudière (La), Rochefort-sur-Loire, Romagne (La), Roussay, Saint-André-de-la-Marche, Saint-Aubin-de-Luigné, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Christophe-la-Couperie, Saint-Clément-de-la-Place, Saint-Crespin-sur-Moine, Saint-Florent-le-Vieil, Saint-Georges-des-Gardes, Saint-Georges-sur-Layon, Saint-Georges-sur-Loire, Saint-Germain-des-Prés, Saint-Germain-sur-Moine, Saint-Jean-de-la-Croix, Saint-Jean-de-Linières, Saint-Jean-des-Mauvrets, Saint-Lambert-du-Lattay, Saint-Lambert-la-Potherie, Saint-Laurent-de-la-Plaine, Saint-Laurent-des-Autels, Saint-Laurent-du-Mottay, Saint-Léger-des-Bois, Saint-Léger-sous-Cholet, Saint-Lézin, Saint-Macaire-en-Mauges, Saint-Martin-du-Bois, Saint-Martin-du-Fouilloux, Saint-Melaine-sur-Aubance, Saint-Michel-etChanveaux, Saint-Paul-du-Bois, Saint-Philbert-en-Mauges, Saint-Pierre-Montlimart, Saint-Quentin-en-Mauges, Saint-Rémy-en-Mauges, Saint-Saturnin-sur-Loire, Saint-Sauveur-de-Flée, Saint-Sauveur-de-Landemont, Saint-Sigismond, Saint-Sulpice, Saint-Sylvain-d'Anjou, Sainte-Christine, Sainte-Gemmes-d'Andigné, Sainte-Gemmes-sur-Loire, Salle-de-Vihiers (La), Salle-et-Chapelle-Aubry (La), Sarrigné, Savennières, Sceaux-d'Anjou, Segré, Séguinière (La), Seiches-sur-le-Loir, Soeurdres, Somloire, Soucelles, Soulaines-sur-Aubance, Soulaire-et-Bourg, Tancoigné, Tessoualle (La), Thorigné-d'Anjou, Thouarcé, Tiercé, Tigné, Tillières, Torfou, Tourlandry (La), Toutlemonde, Trélazé, Tremblay (Le), Trémentines, Tremont, Valanjou, Varenne (La), Vauchrétien, Verchers-sur-Layon (Les), Vergonnes, Vern-d'Anjou, Vezins, Vihiers, Villedieu-la-Blouère, Villemoisan, Villevêque, Yzernay.

Mayenne:

Ahuillé, Alexain, Ampoigné, Andouillé, Argenton-Notre-Dame, Argentré, Aron, Arquenay, Assé-le-Bérenger, Astillé, Athée, Azé, Baconnière (La), Bais, Ballée, Ballots, Bannes, Bazoge-Montpinçon (La), Bazouge-de-Chemeré (La), Bazouge-des-Alleux (La), Bazougers, Beaulieu-sur-Oudon, Beaumont-Pied-de-Boeuf, Belgeard, Bierné, Bignon-du-Maine (Le), Bigottière (La), Blandouet, Boissière (La), Bonchamp-lès-Laval, Bouchamps-lès-Craon, Bouère, Bouessay, Bourgneuf-la-Forêt (Le), Bourgon, Brains-sur-les-Marches, Brée, Brûlatte (La), Buret (Le), Chailland, Châlons-du-Maine, Chammes, Champgenéteux, Changé, Chapelle-Anthenaise (La), Chapelle-au-Riboul (La), Chapelle-Craonnaise (La), Chapelle-Rainsouin (La), Château-Gontier, Châtelain, Châtres-la-Forêt, Chemazé, Chémeré-le-Roi, Chérancé, Commer, Congrier, Cosmes, Cossé-en-Champagne, Cossé-le-Vivien, Coudray, Courbeveille, Craon, Croixille (La), Cropte (La), Daon, Denazé, Deux-Évailles, Entrammes, Épineux-le-Seguin, Évron, Fontaine-Couverte, Forcé, Fromentières, Gastines, Genest-Saint-Isle (Le), Gennes-sur-Glaize, Gesnes, Gravelle (La), Grazay, Grez-en-Bouère, Ham (Le), Hambers, Hardanges, Houssay, Huisserie (L'), Izé, Jublains, Juvigné, Laigné, Laubrières, Launay-Villiers, Laval, Livet, Livré, Loigné-sur-Mayenne, Loiron, Longuefuye, Louverné, Louvigné, Maisoncelles-du-Maine, Marcillé-la-Ville, Marigné-Peuton, Martigné-sur-Mayenne, Mayenne, Mée, Ménil, Méral, Meslay-du-Maine, Mézangers, Montflours, Montigné-le-Brillant, Montjean, Montourtier, Montsûrs, Moulay, Neau, Niafles, Nuillé-sur-Vicoin, Olivet, Origné, Parné-sur-Roc, Peuton, Pommerieux, Port-Brillet, Préaux, Quelaines-Saint-Gault, Renazé, Roë (La), Rouaudière (La), Ruillé-Froid-Fonds, Ruillé-le-Gravelais, Sacé, Saint-Aignan-sur-Roë, Saint-Berthevin, Saint-Brice, Saint-Céneré, Saint-Charles-la-Forêt, Saint-Christophe-du-Luat, Saint-Cyr-le-Gravelais, Saint-Denis-d'Anjou, Saint-Denis-du-Maine, Saint-Erblon, Saint-Fort, Saint-Fraimbault-de-Prières, Saint-Georges-le-Fléchard, Saint-Georges-sur-Erve, Saint-Germain-d'Anxure, Saint-Germain-de-Coulamer, Saint-Germain-le-Fouilloux, Saint-Germain-le-Guillaume, Saint-Hilaire-du-Maine, Saint-Jean-sur-Erve, Saint-Jean-sur-Mayenne, Saint-Laurent-des-Mortiers, Saint-Léger, Saint-Loup-du-Dorat, Saint-Martin-de-Connée, Saint-Martin-du-Limet, Saint-Michel-de-Feins, Saint-Michel-de-la-Roë, Saint-Ouën-des-Toits, Saint-Ouën-des-Vallons, Saint-Pierre-la-Cour, Saint-Pierre-sur-Erve, Saint-Pierre-sur-Orthe, Saint-Poix, Saint-Quentin-les-Anges, Saint-Saturnin-du-Limet, Saint-Sulpice, Saint-Thomas-de-Courceriers, Sainte-Gemmes-le-Robert, Sainte-Suzanne, Saulges, Selle-Craonnaise (La), Senonnes, Simplé, Soulgé-sur-Ouette, Thorigné-en-Charnie, Torcé-Viviers-en-Charnie, Trans, Vaiges, Villiers-Charlemagne, Vimarcé, Voutré.

Sarthe:

Amné, Asnières-sur-Vègre, Auvers-le-Hamon, Auvers-sous-Montfaucon, Avessé, Avoise, Beaumont-sur-Sarthe, Bernay, Brains-sur-Gée, Brûlon, Chantenay-Villedieu, Chassillé, Chemiré-en-Charnie, Cherre (osa D, lohkot 253 à 266, 269 à 273, 290, 291, 565, 705, 714), Chevillé, Coulans-sur-Gée, Courtillers, Crannes-en-Champagne, Crissé, Epineu-le-Chevreuil, Fercé-sur-Sarthe, Fontenay-sur-Vègre, Grez (Le), Joué-en-Charnie, Juigné-sur-Sarthe, Longnes, Loué, Mareil-en-Champagne, Moitron-sur-Sarthe, Mont-Saint-Jean, Neuvillalais, Neuvillette-en-Charnie, Notre-Dame-du-Pé, Parennes, Pincé, Poillé-sur-Vègre, Précigné, Rouessé-Vassé, Rouez, Ruillé-en-Champagne, Sablé-sur-Sarthe, Saint-Christophe-du-Jambet, Saint-Christophe-en-Champagne, Saint-Denis-d'Orques, Saint-Ouen-en-Champagne, Saint-Pierre-des-Bois, Saint-Rémy-de-Sillé, Saint-Symphorien, Sillé-le-Guillaume, Solesmes, Souvigné-sur-Sarthe, Tassillé, Tennie, Vallon-sur-Gée, Viré-en-Champagne.

Deux-Sèvres:

Argenton-Château, Aubiers (Les), Boësse, Boismé, Bressuire, Bretignolles, Breuil-Bernard (Le), Breuil-sous-Argenton (Le), Cerizay, Chanteloup, Chapelle-Gaudin (La), Chiché, Cirière, Combrand, Coudre (La), Courlay, Etusson, Forêt-sur-Sèvre (La), Genneton, Massais, Mauléon, Moncoutant, Montravers, Moutiers-sous-Argenton, Moutiers-sous-Chantemerle, Nueil-sur-Argent, Petite-Boissière (La), Pin (Le), Saint-Amand-sur-Sèvre, Saint-André-sur-Sèvre, Saint-Aubin-du-Plain, Saint-Clémentin, Saint-Jouin-de-Milly, Saint-Maurice-la-Fougereuse, Saint-Pierre-des-Echaubrognes, Sanzay, Ulcot, Voultegon.

Vendée:

Breuil-Barret, Chambretaud, Châtaigneraie (La), Gaubretière (La), Landes-Genusson (Les), Mallièvre, Menomblet, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Saint-Pierre-du-Chemin, Tardière (La), Tiffauges, Treize-Vents, Verrie (La).

Orne:

Alençon (osa CA, lohkot 76, 77 ja 84).

4.4 Alkuperätodisteet:

Kaikkien tuottajien on rekisteröidyttävä toimittamalla valvontaelimelle (INAO) vaatimusten noudattamista koskeva ilmoitus.

Kasvattajien on merkittävä tilallaan pitämänsä eläimet jatkuvasti päivitettävään rekisteriin (Inventaire des animaux de l'exploitation).

Kuljetusyritysten ja teurastamoiden on merkittävä jatkuvasti päivitettävään rekisteriin tulevat ja lähtevät eläimet siten, että nautojen, ruhojen ja lihan alkuperä ja määräpaikka voidaan tunnistaa.

Edellä tarkoitetut rekisterit on pidettävä valvonnasta vastaavien tahojen saatavilla.

Kasvattajien on myös toimitettava kaikista eläimistä ilmoitus siitä, että ne ovat valmiita teurastettaviksi. Ilmoitus on esitettävä viimeistään 60 päivää ennen suunniteltua teurastusajankohtaa.

Kasvatuksen loppuvaiheessa tarkastetaan, että eläimen rakenne vastaa nimityksen edellyttämiä ruhojen vähimmäispainolle ja rasvaisuusluokalle asetettuja vaatimuksia.

Ruhot merkitään nimityksen eritelmän mukaisiksi leimaamalla kunkin puoliruhon selkäfileeseen, reiteen, lapaan, kylkeen ja kupeeseen maininta ”Maine-Anjou”.

Ruhoon ja siitä leikattuihin paloihin kiinnitetään etiketti lihan tunnistamiseksi.

SAN-tuotteeksi ”Maine-Anjou” merkityille ruhoille tehdään aistinvarainen otanta-tarkastus sen toteamiseksi, että niiden ominaisuudet vastaavat eritelmän vaatimuksia.

4.5 Tuotantomenetelmä:

Eläinten on synnyttävä ja ne on kasvatettava ja teurastettava 4.3 kohdassa täsmennetyllä maantieteellisellä alueella.

Rotu

Naudat kuuluvat ”Rouge des prés” -rotuun. Eläimiä, joiden lihaksisto on liian kehittynyt, ei hyväksytä. Siitokseen käytetyn uroksen on alkuperän varmistamiseksi oltava merkitty ”Rouge des prés” -rodun kantakirjaan.

Jos käytetään keinosiemennystä, sonnilla on oltava siihen tarvittava hyväksyntä.

Kasvatus

Eläinten on synnyttävä, ja ne on kasvatettava ja lihotettava samalla tilalla. Nuorten eläinten ostaminen on kuitenkin mahdollista seuraavin edellytyksin:

— naaraspuoliset naudat ovat olleet yhtäjaksoisesti lihotustilalla vähintään 12 kuukautta, lihotusvaihe mukaan luettuna,

— urospuoliset naudat ovat olleet yhtäjaksoisesti lihotustilalla viimeistään 12 kuukauden ikäisestä alkaen.

Laiduntamistiheys

Kaikkien eläinten ruokintaan käytettävän nurmilaitumen pinta-alan tai maatilan vastaavan laiduntamisalan on oltava vähintään 0,7 hehtaaria yli 24 kuukauden ikäistä kuohittua urospuolista eläintä kohti ja yksi hehtaari emolehmää kohti. Emolehmällä tarkoitetaan tässä tapauksessa lehmää ja sen vielä poikimatonta jälkeläistä.

Rehu

Eläinten on oltava laitumella vähintään 15. maaliskuuta ja 15. marraskuuta välisen ajan. Poikkeaminen tästä vähimmäisajasta voidaan sallia poikkeuksellisissa sääoloissa.

Lihotusjakson alkamiseen saakka eläimille annetaan proteiini- ja energiapitoisia lisäravinteita enintään kolme kilogrammaa päivässä. Tänä aikana maissisäilörehun vapaa annostelu on kielletty.

Vähintään kaksi teurastamista edeltävää kuukautta kestävän lihotusjakson aikana eläinten ravinto koostuu tuoreesta ruohosta, rehuheinästä ja proteiini- ja energiapitoisista lisäravinteista. Tänä aikana säilörehun antaminen on kielletty.

Lihotusjakson aikana ruohon ja rehuheinän ohessa annettavat proteiini- ja energiapitoiset lisäravinteet koostuvat vähintään kolmesta raaka-aineesta, ja ne annostellaan siten, että ne ovat tunnistettavissa. Päivittäin annosteltava lisäravinteiden määrä on 0,5–1,7 prosenttia eläimen elopainosta.

Kasvattajien on pidettävä valvonnasta vastaavien tahojen saatavilla rehun ja lisäravinteiden ostolaskut, joissa mainitaan tuotteiden määrät ja alkuperä, sekä etiketit, joista ilmenevät lisäravinteiden tarkat nimitykset.

Kuljetus ja teurastus

Teurastamista edeltävien 48 tunnin aikana eläimet valmistellaan tilassa, jonka lattialle on levitetty runsaasti olkia, ja ne saavat ravinnoksi ainoastaan heinää ja vettä.

Eläimiä käsitellään siten, että voidaan välttää mahdollisimman pitkälle kaikki niille stressiä aiheuttavat ja lopputuotteen laatuun haitallisesti vaikuttavat tekijät. Lastauksen alkamisesta teurastamoon saapumiseen saa kulua enintään kuusi tuntia.

Eläimet teurastetaan yhtäjaksoisesti viimeistään kolmen tunnin kuluttua kuljetuksen päättymisestä. Tainnutus tapahtuu viiden sekunnin kuluessa siitä, kun eläimet ovat saapuneet teurastusosastoon.

Sisälmysten poisto tapahtuu sitomalla ruokatorvi ja peräsuoli.

Ruhojen suihkutus on kielletty.

Ruhot halkaistaan vannesahalla; korva jätetään mukaan ja siihen kiinnitetään korvamerkki, josta eläin voidaan tunnistaa ennen ruhon punnitusta.

Ainoastaan EUROP-luokitustaulukon rasvaisuusluokkiin 3 tai 4 kuuluvat ruhot hyväksytään.

Ruhot jäähdytetään siten, että niiden sisälämpötila on ensin 10–15 celsiusastetta 10 tunnin kuluttua teurastuksesta ja enintään 7 celsiusastetta 48 tunnin jälkeen.

Takaneljännesten annetaan riippua vähintään neljän päivän ajan.

4.6 Yhteys maantieteelliseen alkuperään:

Maine-Anjou -lihan tuotantoalueetta leimaa Massif Armoricain -ylängön maaperä. Alueen vesivaranto on niukka, ja siellä vallitsee sekoittunut valtamerellinen ilmasto, jolle on ominaista huomattava vesivaje kesäisin. Alkuperäinen kasvillisuus koostuu lähinnä keltaisesta kuihtuvasta tai puumaiseksi kovettuneesta heinästä, josta saadaan melko karkealaatuista rehua.

Maine-Anjou -lihan tuotantojärjestelmän pääkohdat liittyvät ympäristön erityispiirteisiin, Rouge des prés -rodun jalostusominaisuuksiin ja laiduntamismenetelmiin.

Rouge des prés -rodun eläimet pystyvät kookkaan rakenteensa ansiosta hyödyntämään parhaalla mahdollisella tavalla alueelta saatavaa karkeaa rehua seuraavista syistä:

— rodun hyvä ravinnonnauttimiskyky,

— rodun kyky kestää vaihteluita rehunsaannissa käyttämällä hyväkseen suuren osan keräämäänsä vararavintoa, ilman että tästä aiheutuu haitallisia vaikutuksia sen tuleviin jalostusominaisuuksiin,

— rodun kasvunopeus ja kyky kerätä uutta vararavintoa.

Kyseessä on siten eräänlainen Maine-Anjoun tuotantoalueelle ominainen ”mallieläin”. Kasvattajat voivat valita eläimet, jotka pystyvät hyödyntämään mahdollisimman tehokkaasti niukan rehun ja käyttämään keräämäänsä vararavintoa tiettyinä vuodenaikoina.

Eläimet oleskelevat pääasiassa ulkosalla ja saavat suurimman osan ravinnostaan laitumelta. Kasvattajien kyky hoitaa laitumia mahdollistaa rehuvarastojen keräämisen kesäksi toisaalta limittämällä keväisin laiduntaminen ja niitto ja toisaalta monipuolistamalla rehuksi käytettäviä niittykasvustoja.

Kasvattajat kokevatkin ympäristön erityispiirteet, maaperän ja ennenaikaiseen vesivajeeseen johtavan kuivan ilmaston pikemminkin tilanteena, johon eläimet ovat täydellisesti sopeutuneet, kuin esteenä, joka heidän olisi onnistuttava voittamaan.

Yhteenvetona voidaan todeta, että tässä ympäristössä, joka on erittäin tiiviisti sidoksissa maaperän laatuun ja melko kuivaan, ennenaikaiseen vesivajeeseen johtavaan ilmastoon, on kehittynyt erityinen karjanhoitojärjestelmä, jossa yhdistyvät suurikokoinen paikallinen maatiaisrotu, resurssien paikalliseen ja ajalliseen hallintaan liittyvä kasvattajien osaaminen sekä yleisesti tunnustetun erityistuotteen ”Maine-Anjou” alkuperänä olevan karjan perinpohjainen tuntemus.

4.7 Valvontaelin:

Nimi: Institut National de l'Origine et de la Qualité Osoite: 51, rue d'Anjou F-75008 Paris Puhelin: (33-1) 538 980 00 Faksi: (33-1) 422 557 97 Sähköposti: info@inao.gouv.fr Nimi: DGCCRF Osoite: 59, boulevard Vincent Auriol F-74703 Paris Cedex 13 Puhelin: (33-1) 448 717 17 Faksi: (33-1) 449 730 37 Sähköposti: —

4.8 Merkinnät:

Kunkin puoliruhon selkäfilee, reisi, lapa, kylki ja kuve merkitään leimalla, jossa on maininta ”Maine-Anjou”.

Ruhoon ja paloihin kiinnitetään etiketti, jossa täsmennetään seuraavat tiedot:

— nimitys,

— SAN-maininta ”A.O.C.” tai ”appellation d'origine contrôlée”,

— eläimen kansallinen tunnistusnumero tai teurastusnumero,

— kasvattajan tilan tunnistusnumero,

— teurastamon nimi, osoite ja hyväksymisnumero,

— teurastuspäivä,

— grillattavaksi tai paistettavaksi tarkoitettuun lihaan, lukuun ottamatta pallea- ja kuvelihaa sekä fileetä, lisätään maininta ”teurastuspäivän ja lopullisen vähittäismyyntipäivän välinen riiputusaika on vähintään yhdeksän kokonaista päivää”,

— grillattavaksi tai paistettavaksi tarkoitettuun tyhjiöpakattuun lihaan, lukuun ottamatta pallea- ja kuvelihaa sekä fileetä, lisätään maininta ”teurastuspäivän ja lopullisen vähittäismyyntipäivän välinen riiputusaika on vähintään kymmenen kokonaista päivää”.

(1) EUVL L 93, 31.3.2006, s. 12.